Държавен вестник, бр. 7, 2026 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  7
  
 
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение. 
За придобиване на трета степен на професионална квалификация по професията 
„Организиране на туристически пътувания“ от Списъка на професиите за професионално 
образование и обучение, утвърден от министъра на образованието и науката със Заповед № РД09-
2230 от 09.08.2024 г., изискванията за входящото минимално образователно равнище към 
кандидатите са: 
● за ученици – завършено основно образование; 
● за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
 
2.1. Трета степен на професионална квалификация по професията 
 Професията „Организиране на туристически пътувания“ с трета степен на професионална 
квалификация е свързана с туроператорската и/или туристическата агентска дейност. 
Специалистът по организиране на туристически пътувания изпълнява посреднически, търговски, 
информационни и комуникационни дейности, свързани с подготовката, планирането, 
представянето и продажбата на единични или пакетни туристически услуги според 
туристическото търсене и потребителските предпочитания.   
Туроператорът подготвя, комбинира и предлага организирани пътувания с обща цена, като 
съчетава различни елементи (настаняване, хранене, транспорт и допълнителни услуги) в 
туристически пакет с различна специфика – почивка, екскурзия, круиз и др. Той носи отговорност 
за всички пакетни услуги, а специалистът по „Организиране на туристически пътувания“ участва 
в договарянето на цена от доставчиците на услуги (транспортни и застрахователни компании, 
места за настаняване и заведения за хранене и развлечения, екскурзоводи, планински водачи, ски 
училища и други лица, предлагащи допълнителни туристически услуги), както и при формиране 
на пакета, изготвянето на туристически ваучери, решаване на проблеми с клиенти за предплатени 
услуги, обезщетения или възстановяване на цени от доставчици.  
При посредническите услуги на туристическите агенции специалистът по „Организиране 
на туристически пътувания“ продава туристическите пакети на туроператорите. Отговорностите 
му са ограничени – той е посредник срещу комисиона и/или такса за обслужване.  
Професията „Организиране на туристически пътувания“ обхваща широк кръг от дейности 
– подготовка на договори с доставчици на туристически услуги, договаряне на условия по 
резервации, анулирания и разплащания, управление на ценови условия и калкулации. Работата 
включва и продажба на билети, застраховки, рекламни справочници и формуляри.  
Професионалистът в тази област представя, предлага и продава туристически пакети, 
осигурява допълнителни услуги, като екскурзии, застраховки и наем на автомобили, консултира 
клиентите относно административни формалности по визови, здравни и митнически изисквания. 
Организира и изпълнява кореспондентски услуги, посрещане на туристи, включително трансфери 
и предлагане на допълнителни активности.  
В ежедневната си работа специалистът използва електронни системи за резервации и 
продажба, както и платежни инструменти и софтуерни решения за електронни и налични 
разплащания.  
Работи при нормирано работно време, обикновено на смени или със стандартен 8-часов